72 



Bræer, have en halv Snes Stykker betydelige Dimensioner og 

 afsætte en Del Kalvis, men ingen større Isfjelde. Blandt de 

 andre Bræer er der nogle, som ikke naa helt ned til Vandet, 

 men Morænerne lyde paa, at de gjøre det periodisk. 



Et Par af Bræerne have særlig Interesse. Den ene er be- 

 liggende paa det stejle Affald nd imod Vandet af et højt Fjeld, 

 Ivnarsuit, paa Fjordens Sydside og dækker dets hele Længde af 

 c. V« Mil i et Bælte 1000 à 2000 Fod over Vandet. Fra denne 

 Højde styrte jævnlig store lshlokke ned i Vandet, hvorved den 

 nedre Del af Fjeldet er bleven glat afsleben. Det er rimeligt, at 

 Formen af Bræen, der faar Næring fra flere mindre, stedse for- 

 andrer sig, og vor Fører bemærkede ogsaa, at den havde været 

 meget større og virksommere, da han havde været her sidst. 

 De nedstyrtende Blokke, som sætte Søen i Oprør, er en af 

 de Farer, som Grønlænderne frygte ved deres Rejser i denne 

 Fjord. Man maa derfor paa denne Strækning holde sig paa 

 den modsatte Bred eller i alt Fald midtvejs i Fjorden. 



En anden mærkelig Bræ findes ved Epatak, en Mils Vej fra 

 Bunden af den nordlige Arm, Avangnardlek, paa Fjordens Nord- 

 side. Højt oppe til Fjelds (vel c. 5000 Fod) ligger en Bræ ud- 

 over en Fjeldvæg, hvorfra der, som ved den nys omtalte Bræ, 

 idelig løsner sig Isblokke, der styrte lodret ned indtil de op- 

 fanges af en skraanende Fjeldside. Saa højt er dette Fald, at 

 Isblokkene i Anslaget mod Klippen sønderbrydes til et fint 

 Pulver, der igjennem en tragtformet Fordybning fortsætter sit 

 Fald ned ad Fjeldsiden og ledes endelig videre ned til Fjorden 

 ad en ganske smal Bende — vel 2 à 3000 Fod lang — , der 

 maaske er en tilfældig Kløft i Fjeldet eller muligvis er frembragt 

 ved denne idelige Gnidning af Ispartiklerne og det dermed 

 følgende Ler og Grus. Denne Virksomhed er uafbrudt i Gang; 

 hvert Øjeblik tilkjendegiver en Issky højt oppe til Fjelds, at en 

 ny Forsyning er styrtet ned og sprængt til Pulver, hvorefter 

 man hører en ejendommelig hvislende Lyd, medens det glider 

 ned langs Benden. 



